CELEX: 32020R0183
Language: lt
Date: 2020-02-05 00:00:00
Title: Komisijos Reglamentas (ES) 2020/183 2020 m. vasario 5 d. kuriuo uždraudžiama su tam tikrų valstybių narių vėliavomis plaukiojantiems laivams žvejoti atlantines menkes 1 ir 2b zonose

11.2.2020   
               
               
                  LT
               
               
                  Europos Sąjungos oficialusis leidinys
               
               
                  L 38/37
               
            
         KOMISIJOS REGLAMENTAS (ES) 2020/183
         2020 m. vasario 5 d.
         kuriuo uždraudžiama su tam tikrų valstybių narių vėliavomis plaukiojantiems laivams žvejoti atlantines menkes 1 ir 2b zonose
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2020/123 (2) nustatomos kvotos 2020 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su tam tikrų valstybių narių vėliavomis arba yra tose valstybėse narėse registruoti, žvejodami atlantinių menkių išteklius 1 ir 2b zonose, išnaudojo 2020 metams „Kitoms valstybėms narėms“ skirtą kvotą;
                  
               
                     (3)
                  
                  
                     todėl būtina uždrausti tų išteklių žuvų žvejybą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Žvejybos kvota, skirta 2020 m. valstybėms narėms, žvejojančioms pagal „Kitoms valstybėms narėms“ skirtą atlantinių menkių išteklių žvejybos kvotą 1 ir 2b zonose, nurodytą priede, laikoma išnaudota nuo tame priede nurodytos dienos.
         
         
            2 straipsnis
            Draudimas
            Nuo tame priede nustatytos dienos laivams, kurie plaukioja su tame priede nurodytų pagal „Kitoms valstybėms narėms” skirtą kvotą žvejojančių valstybių narių vėliava arba yra tose valstybėse narėse registruoti, uždraudžiama 1 straipsnyje nurodytų išteklių žuvų žvejybos veikla. Visų pirma, draudžiama laivuose laikyti, perkrauti arba iškrauti tokių laivų po nurodytos dienos sužvejotas minėtų išteklių žuvis.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
      
      
         
            PRIEDAS
            
                        Nr.
                     
                     
                        01/TQ/123
                     
                  
                        Valstybė narė
                     
                     
                        Valstybės narės, žvejojančios pagal „Kitų valstybių narių“ kvotą
                     
                  
                        Ištekliai
                     
                     
                        COD/1/2B.
                     
                  
                        Rūšis
                     
                     
                        Atlantinė menkė (Gadus Morhua)
                     
                  
                        Zona
                     
                     
                        1 ir 2b
                     
                  
                        Draudimo data
                     
                     
                        2020 1 11, 11.00 val. UTC